છેલ્લે આ પાઠમાં દેવીનાં સ્વરૂપ, અસ્ત્ર, શસ્ત્ર, આભૂષણ વિશે વિગતવાર જણાવાયું છે. માર્કન્ડેય પુરાણ અંતર્ગત આ ચંડીપાઠમાં શ્લોક, અર્ધશ્લોક, ઉવાચ વગેરે મળીને ૭૦૦ મંત્ર છે. જે દુર્ગાસપ્તશતીના નામે ઓળખાય છે. આ પાઠના અંત ભાગમાં વિવિધ કામના માટે વિશિષ્ટ મંત્ર જણાવ્યા છે. જેનો નિત્ય પાઠ કરવાથી જે તે સાધક ઉપાસકની મનોકામના પૂર્ણ થાય છે. દુર્ગા સપ્તશતીમાં મા ભગવતીનું અનુપમ વર્ણન છે. રાક્ષસો સાથે તેમના તુમુલ યુદ્ધનું વર્ણન છે.